b'\n_START_ARTICLE_\nRadovan Bren\xc4\x8di\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nBil je doktor prava. Leta 1922 je bil imenovan za upravnika mariborskega gledali\xc5\xa1\xc4\x8da, katerega je uspe\xc5\xa1no vodil do okupacije Kraljevine Jugoslavije. Bil je spreten gledali\xc5\xa1ki gospodarstvenik. Z uravnavanjem dramskega in glasbenega repertoarja je pritegoval ob\xc4\x8dinstvo, s preudarno kadrovsko politiko in premi\xc5\xa1ljenim nagrajevanjem pa postavil trden umetni\xc5\xa1ki kolektiv. V letih 1922\xe2\x88\x921928 je po njegovem osebnem prizadevanju v Mariboru delovala tudi opera. Ves \xc4\x8das svojega delovanja pa je skrbel, da so bili na mariborskem odru uprizarjana tudi dela sodobne slovenske dramatike.'